Aespa

Ang **Aespa** (Kinoreano: 에스파, *eseupa*) mao ang usa ka babayeng pundok nga gikan didto sa Habagatang Korea, nga gihulmahan sa SM Entertainment. Gilangkuban kini sa upat ka sakop nga sila; Giselle, Winter, Karina, ug si Ningning. Gisugdan ang pundok sukad niadtong Nobiyembre 17, 2020, uban na ang ilahang kinaunahang awit nga "Black Mamba".

## Ginikanan
Ang ngalan sa pundok nga *Aespa*, gipanag-uban ang mga pulong sa Iningles nga "avatar" ug "experience", nagapasabut nga "duha ka kilid", aron simbolohan ang alinghuna sa "paghimamat sa lain nga kaugalingon ug pagsinati sa bag-ong kalibotan".
## Binuhatan
### 2016–2019

Gipaila si Ningning isip sakop sa *iskwad sa pagbinansay sa wala pa ilusad* nga SM Rookies niadtong Septiyembre 19, 2016. Mipakita siya sa *Rookies Princess: Who's the Best?*. Niadtong 2017, mirekord siya og daghang mga rendisyon alang sa pasundayag-animasyon nga *Shining Star* ug mipakita sa *My SMT*.

Niadtong Pebrero 2019, mipakita si Karina sa *music video* sa kauban nga si Taemin alang sa awit nga "Want," ug gapadayon sila og pagpasundayag nga magkauban sa daghang mga *music show* sa misunod nga mga pitlaw.

### 2020–2021
Pagkahuman sa Red Velvet niadtong 2014 ug NCT niadtong 2016, gipahibalo sa SM Entertainment niadtong Oktubre 26, 2020, nga maglusad kini og bag-ong babayeng pundok. Ang ngalan sa pundok ug ang mga sakop gibutyag nga tagsa-tagsa sugod niadtong Oktubre 27 (sa han-ay: Winter, Karina, Ningning, ug Giselle). Gipatin-aw sa magtutukod sa SM Entertainment nga si Lee Soo-man ang konsepto sa pundok niadtong Oktubre 28. Ang tanan nga upat ka mga sakop gipadayag niadtong Nobiyembre 2, uban ang pahibalo sa pagpagula sa unang awit sa Aespa, "Black Mamba", niadtong Nobiyembre 17. 

Niadtong Enero 29, 2021, gipahibalo sa SM Entertainment ang Aespa nga magpagula og *remake* sa "Forever", ang awit nga orihinal ni Yoo Young-jin. Migula ang bersyon niini niadtong Pebrero 5 nianang tuigâ.

Niadtong Mayo 4, 2021, gipahibalo sa SM Entertainment ang Aespa nga magpagula og bag-ong awit nga giulohan og "Next Level" nga migula niadtong Mayo 17. Naabot kini sa unang higayon sa kaiphanzsiyam sa *[[:en:Gaon Digital Chart|Gaon Digital Chart]]* ug nag-una sa kaiphan-duha, nga nahimong ilahang unang *top five hit* sa Habagatang Korea. Ang "Next Level" nahimong ikatulong awit sa Aespa nga nakaabot sa talaan sa *[[Billboard (balahanan)|Billboard]]* nga mitaas sa kaiphan-tulo. Niadtong Hulyo 22, 2021, gipahibalo ang Aespa nga milagda sa Creative Artists Agency alang sa ilahang kaugma-on mga kalihokan sa Tinipong Bansa.

Niadtong Septembre 14, 2021, gipahibalo sa SM Entertainment nga ipagula sa Aespa ang ilahang kinunahang EP nga Savage. Ang album naglangkob og unom ka mga awit, lakip ang nag-unang singgol nga susamang ngalan. Migula kini niadtong Oktubre 5. Sulod sa 15 ka adlaw gikan sa pagpagula niini, gikataho nga ang album nakabaligya'g 513,292 ka mga hulad.

Niadtong Nobyembre 4, gipahibalo nga ang Aespa magpagula og binag-o sa "Dreams Come True" gikan sa S.E.S., nga migula sa Disyembre 20.

Niadtong Disyembre 26, ang mga sakop nga sila Karina ug Winter gipadayag isip mga sakop sa pundok nga Got the Beat.  Ang pundok gilusad uban ang unang awit nga "Step Back" niadtong Enero 3, 2022.

### 2022-kasamtangan
Niadtong Abril 19, gipahibalo nga ang Aespa magpasundayag sa Coachella sa Abril 23, atol sa ikaduhang pitlaw sa tinuigang kapistahan sa musikahon. Ang ilahang ginapatugtog mao ang "Savage", "Next Level", "Black Mamba", ug usa ka hubad sa Iningles sa usa ka awit nga wala pa mapagula nga giulohan og "Life's Too Short", nga gibutyag nga gikan sa umaabot nilang album. 

Niadtong Hunyo 1, gipahibalo sa SM Entertainment nga gilagdahan ang Aespa sa Warner Records.
Niadtong Hulyo 5, mitambong ang Aespa sa 'UN High-level Political Forum on Sustainable Development (HLPF) 2022'.

Niadtong Hulyo 8, gipagula ang ilahang *extended play* mao ang *[[:en:Girls (Aespa EP)|Girls]]*. Gitakda kini nga aduna'y siyam ka awit, lakip ang uloahn sa susamang ngalan; ang ilahang unang duha ka singgol mao ang "Black Mamba" ug "Forever"; ug "Dreams Come True", nga gipagula kaniadto isip kabahin sa *[[:en:2021 Winter SMTOWN: SMCU Express|2021 Winter SMTOWN: SMCU Express]]* niadtong Disyembre 2021. Ang laing duha ka awit sa album mao ang "Illusion" ug "Life's Too Short" (Iningles), nag-una sa EP ug gipagula niadtong Hunyo 1 ug 24, matag usa.

## Kasakop
*  Karina () – lider, magsasayaw, rapera, bokalista
*  Giselle () – rapera, baokalista
*  Winter () – bokalista, magsasayaw
*  Ningning () – bokalista

## Pagpasiugda
Niadtong Pebrero 10, 2021, ang Aespa nahimong mga modelo sa tibuok kalibotan alang sa Givenchy, ang unang K-pop artist nga gipili sa maong balay sa urogan. Sa ulahi nianang tuiga sa Agosto, gilagdahan sa Aespa ang mga kasabotan sa pagpasiugda sa mga kosmetiko nga Clio, tatak sa *[[pag-atiman sa panit]]* nga Mediheal, tatak sa pang-isports nga Eider, ug sa Septiyembre mao'y KB Kookmin Bank, usa ka kompanyang nagkupot og panalapi. Napili ang Aespa aron pagpadasig ang pangpahumot nga Acqua di Parma niadtong Nobiyembre 23, 2021. Ang Aespa nahimong modelo sa tatak sa ilimnon nga Tamz Zero sa Lotte Chilsung.

## Diskograpiya

## Mga pakisayran

### Saysay

## Mga sumpay sa gawas

*